27.04.2019.

**Diskusija Par godīgumu mākslas izglītībā**

Vada Ilze Kupča, LNKC vizuālās mākslas izglītības eksperte.

Vadītāja:

Trīs dzīves situācijas pārdomām par godīguma jēdzienu mākslas izglītībā:

1. Bērnu mākslas konkursā n pilsētā žūrijas visaugstāk vērtētie darbi izrādās izrādās no vienas skolas, izpildīti vienā rokrakstā, kaut tos radījuši dažādi bērni. Tas izraisa aizdomas par skolotāja tiešu dalību darbu tapšanā.
2. Skolotāja mācību nodarbībā parasti pa punktam nodiktē audzēknim priekšā darba gaitu līdz pat sīkām detaļām.
3. Audzēkņa portfolio ārzemju augstskolai ar darbiem sagatavojusi skolotāja.

Arta (PMMS): Godīguma jēdzienu var traktēt dažādi, tas var pagriezties arī pret sevi. Vai paši esam tik pareizi? PMMS ir diskusijas par Valsts konkursu mākslā (turpmāk – VK). Mūsu skolā ir programma ar mazu stundu apjomu, bet VK prasības vienādas. Pedagogu atbildība par rezultātu ir liela, kaut gan skolotāji ļoti novērtē, ka no vadības netiek izdarīts spiediens par nepieciešamību par katru cenu iegūt balvas un uzvaras konkursos. Labi, ka pēdējos gados VK audzēkņi finālā strādā uz vietas un arī ierodas ar mājasdarbu.

Labi, ka skolotāji strādā ar dažādām metodēm un dara to jēdzīgi. Tā kā katram audzēknim skolotāji mainās, tad svarīgi, ka audzēknis piedzīvo dažādas mācību metodes. Būtu interesanti, ko saka pasniedzēji no mākslas vidusskolām un LMA par tiem mākslas skolu audzēkņiem, kas turpina izglītību mākslas nozarē – vai ir ielikti labi pamati? Vai par daudz samācīti?

I.Leismane (LMMDV): Kā vidusskolas pārstāve varu teikt, ka lielu atšķirību audzēkņiem ar vai bez mākslas skolas izglītības neredzam zīmēšanas, gleznošanas priekšmetos. Audzēkņi ātri pieslīpējas, pat, ja nav to mācījušies. Atšķirību jūt kompozīcijā –ja ir priekšzināšanas. Ir labi, ja jau orientējas mākslas vēsture.

Vadītāja: Kāds ir skolu viedoklis – vai labi, ja skolotājs pēc stundas pielabo darbus, pielīmē detaļas, kas atlīmējušās utml.?

Zīle?: Var būt dažādas situācijas. Pirmā - audzēknis zina tehnoloģiju, bet mācību darbā nerūpīgi attiecas pret procesu. Tādā gadījumā ļauju iziet sāpīgajam procesam, ka beigu beigās darbs neizdodas, jo nav ievērota tehnoloģija. Un cits – kad darbs uztaisīts tehniski pareizi, bet sabojājas un ir ļoti atbildīga situācija – konkrēti tas bija noslēguma darbs keramikā, kas saplīsa un tā aizstāvēšana bija ļoti drīz. Tad savācu, salīmēju darbu, bet to paskaidroju aizstāvēšanās laikā. Uzskatu, ka skolotājam nevajag jaukt palīdzību ar izdarīšanu kāda vietā. Svarīga ir motivācija? Kāpēc skolotājs mēģina palīdzēt un darīt bērna vietā? Jo skolotājs tver personīgi audzēkņa darba rezultātu, bet tā nevajadzētu būt. Audzēkni vajag motivēt, nozīme ir procesam, nevis skaistai dekorācijai. Problēma rodas, ja domājam tikai par noformējumu, dekorāciju, rezultātu, bet pamatu izpratnes audzēknim nav.

Maija Avotiņa (Valmieras Dizaina un mākslas vidusskola): Skolotāji strādā vai nu uz konkursu vai uz to, lai bērns kaut ko iemācītos. Panākumi konkursos neizpaliek – tātad šķiet, ka arī konkursu žūrijas nemana skolotāja rokrakstu audzēkņu konkursu darbos…

Viktorija (MMRMV): Ko gribam panākt ar VK? Vai salīdzinām VK vērtēšanas kritērijus un skolu mācību programmas, kuras ir diezgan dažādas? Ko VK rāda? Gadiem ilgi nav konkrētu kritēriju. Šīgada VK nolikumā ir pretruna – atšķiras konkursa uzdevuma uzstādījums un tā vērtēšanas kritēriji. Uzdevums: pētīšana, bet vērtēts tiek darba konceptuālais risinājums. Kāpēc? Kā lai izpildu VK prasības, reizē īstenojot konkrētu mācību programmu skolā, vai tad atmest mācību programmu un strādāt tikai uz VK? Žūrija vairākus gadus tie ir cilvēki, kas nav saistīti ar mākslas pedagoģiju, ar šo ievirzes vecumposmu, ir tikai citu jomu speciālisti, kas vērtē patīk/nepatīk līmenī… Ja es kā profesionāls pedagogs vērtēju, redzu, ko spēj attiecīgā vecumposma audzēknis – vai tas ir trenēts vai pašam nejauši veicies, tad no malas to cilvēks bez pedagoģiskās pieredzes nevar izvērtēt. Nesaprotu VK vērtēšanu. Ir daudz nekonsekvenču VK nolikumā.Tā neatbilst mākslas skolu striktajām programmām.

Maija Avotiņa: Nepiekrītu Jums, svarīgs ir skats no malas.

Vadītāja: Šīgada VK tēma bija komplekss uzdevums: pētīšana, mākslas prasmes + domāšanas prasmes, iztēles attīstīšana. Jūnijā kopā darba grupā vienojāmies par tēmu. Uzskatu ka ir svarīgi, ko ārējie vērtētāji saka par māksla skolu audzēkņu darbiem – no dzīves pozīcijas. Jādomā par izglītības virzību, paši esam šai ziņā ierobežoti, jo esam izglītības procesa dalībnieki, un neredzam, ko sabiedrība gaida no mākslas skolām.

Viktorija: bet darba tirgū pietrūkst profesionālu zīmētāju, krāsmācības profesionāļu, nav realizētāju, ir tikai konceptuālisti, ideju ģereratori, trūkst kvalitatīvu izpildītāju.

Maija: Vakar par šo bija diskusija Vecumniekos. Neaudzinām jau tikai izpildītājus. VK uzdevums nebija tikai pētīšana. Tam bija divas daļas –un galvenā no tām – ko audzēknis ar pētījumu izdarīja.

Vadītāja: 20. maijā sāksies darbs pie jaunā VK nolikuma. Vērtēšana ir sāpīgs punkts. Piekrītu, ka ideāli būtu tekstuāls vērtējums. Bez cipariem. Aicinu palīdzēt izdomāt. Mācību programmas mums nav standarta. Skolotāji var tās pārskatīt, tā ir skolas lieta, lieciet iekšā, ko gribat.

Ilze (LPMMS): VK vājais punkts ir teksts. Nelatviešu bērni var nesaprast vērtējuma tekstu. Un uzdevuma tekstu. Neiesaistiet tekstus. Valodai nevajadzētu būt barjerai vērtējumā.

I.Klīdzējs (Salacgrīvas Māksla skola): Šodien tiek aizskarti daudzi aspekti. Katrs prasa ne tikai emocionālu reakciju, bet vēsu prātu pārdomāt un apsvērt kopā ar citiem aspektiem. Arī saskaņā ar laiku, kurā dzīvojam. Attieksme un izpratne pret amatnieciskām prasmēm mūsdienās gājusi zudībā. Galvenais – ieinteresēt audzēkni, tad varēs piedabūt arī apgūt tehniskās prasmes.

Par VK domājot šādas pārdomas: mēdzam priecāties par mazo bērnu darbiem, drošumu. Tad bērns izmainās, pieaug un ar varu mēģinām viņu piespiest taisīt brīnišķīgus darbus. Bet vairs neizdodas, tas ir pazaudēts. VK cenšas pacelt to radošumu, iniciatīvu, atraisītību, lai tas pragmatiski tiktu ielikts mākslas skolas uzdevumos, lai audzēknis pieaugot nebaidās, nepazaudē bērnības drošumu. Mācību programmas rakstot, jājūt konteksts. Protams, arī amatnieciskajai prasmei jābūt, akadēmiskajai. Bet – nepazaudējot gribēšanu, ieinteresētību.

Linda (Aloja): VK mazajām grupām uzdevumi ir nesaprotami, tiek prasītas lietas, par ko viņiem vēl nav informācijas, piemēram – nav skolā apguvuši izpratni par plakātu, kad jau konkursā ir jāveido plakāts. Bērni nezina, kas ir sludinājums un plakāts. VK nevar dot uzdevumu, par ko bērns neko nezina.

I.Klīdzējs: Mācību programmu tematiskajos plānos jāparedz daudz kas saistībā ar dzīvi. Ir Muzeju nakts, Baznīcas nakts, līdz ar to mūsu skolā plakātus taisa jau no 1.klases. Vienkāršā veidā pētām plakāta uzdevumus praksē, bērni lieliski saprot plakāta būtību.

X: Kur ir robeža, kur skolotājs māca un kur rāda?

Zīle?: Skolotāji ļoti sāpīgi un personiski uztver diskusiju par metodiku, par godīgu metodiku. Jābūt stipram kolektīvam, lai par to runātu. Ne visi ir drosmīgi, ir vecuma šķērslis, respekts pret kolēģiem var tikt izjaukts ar šādām diskusijām. Nav vienkārši.

D.Paeglīte (PMMS): Jūtu, ja ir demokrātija, ir grūtāk strādāt. Mulsina mūsu sarežģītā sarunvaloda, vai saprotam, ko paši sakām, rakstām? Nolikumam jābūt vienkāršam, lai to var izlasīt līdz galam, lai to var saprast citvalodnieki, lai bērni saprot uzdevumu. Vienkāršību! Mazāka apjoma VK darbu!

X: katrai vecuma grupai citādu apjoms vajadzētu…

X, Ādaži: Novērots – ja skolotājs ir stingrs un kontrolējošs mācību procesā, audzēknis VK darbā apjūk bez vadības. Patstāvīgākajiem audzēkņiem VK veicas labāk. Skolā taisām meistarklases ar mākslas vidusskolu skolotājiem. Arī dizaina zīmēšanā. Tas ir kas jauns, bet izrādās, ka bērni lieliski tiek galā. Ir skolotāji, kas izpalīdz bērniem darbā, bet uzskatu, ka pareizi īsti tas nav. Ja audzēknis prasa pats ko konkrētu – es stāstu, parādu atsevišķi uz tāfelītes. Nedrīkst pazaudēt bērna individualitāti, to, kas katram labs. VK laika iedalījums – 1.kārta ir par apjomīgu. Mācību programmas ir jāsasaista ar mūsdienām.

Vadītāja.: LNKC mājas lapā ir publicētas Noslēguma darba vadlīnijas profesionālās ievirzes līmenim. Darāmie darbi: jāizvērtē saikne – ko gaidām no bērna, skolu beidzot, ar to, ko gaidām – iestājoties nākamajā līmenī. Atbildība ir arī audzināšanā, patstāvīguma iemācīšanā, pašapziņas atmodināšanā. Izglītības programmas ir tikai kā vadlīnijas, novecojušas. Jāsāk katru mācību programmu atsvaidzināt. Attiecībā uz vērtēšanu – aicinu palīdzēt izdomāt citu vērtēšanas sistēmu. VK nav sacensība. Bet vērtēšana ir nozīmīga, jūtīga lieta. Vai varbūt novārtā palikuši intravertie bērni, citvalodnieki?

Par nākamo VK tēmas idejām: ir vairāki ieteikumi – plakāts, skicēšana, cilvēka figūra ir vājš punkts mūsu mākslas izglītībā, teksti un rakstīšana, kompozīcija. Bērni jūtas droši zīmēšanā, tekstā – nedroši. Nejūt tekstu kā vizuālu lietu, nejūt to saistībā ar kompozīciju. Makets. Pastkarte. Kaut kas telpisks. Dizains. Papīra plastika, kartons. Glezna. Pētīt cilvēka emocijas, pētīt cilvēku, portrets. Aicinu vēl iesniegt tēmas, ko gribētu redzēt nākamajos VK.

20. maijs 11.00 LNKC aicinu nākt kopā tos, kas grib spriest par nākamā gada VK. Vai sūtiet savas domas e-pastā. Augustā jau jābūt gatavam VK nolikuma projektam.

Arta: VK mērķis – ka varam satikties un parunāt par vienu tēmu. Kritēriji mākslā vienmēr ir diskutabli. Subjektīvi.

I.Leismane: Uzskatu, ka VK ir pozitīvā nozīmē izaicinājums – piespiest skolotājus radoši domāt. Nākas VK tēmu ievariēt mācību programmā. Tas ir apsveicami. To sajūtu kā galveno VKmērķi. Tā ir gada izglītības procesa caurviju tēma. Katra skola to atšķirīgi interpretē – tas ir ļoti labi un interesanti.